CELEX: 62016TN0348
Language: mt
Date: 2016-06-27 00:00:00
Title: Kawża T-348/16: Rikors ippreżentat fis-27 ta’ Ġunju 2016 – Aristoteleio Panepistimio Thessalonikis vs l-Aġenzija Eżekuttiva tal-Kunsill Ewropew tar-Riċerka (ERCEA)

16.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 296/39
            
         Rikors ippreżentat fis-27 ta’ Ġunju 2016 – Aristoteleio Panepistimio Thessalonikis vs l-Aġenzija Eżekuttiva tal-Kunsill Ewropew tar-Riċerka (ERCEA)
   (Kawża T-348/16)
   (2016/C 296/49)
   Lingwa tal-kawża: il-Grieg
   
      Partijiet
   
   
      Rikorrenti: Aristoteleio Panepistimio Thessalonikis (Thessaloniki, il-Greċja) (rappreżentant: V. Christianos, avukat)
   
      Konvenuta: l-Aġenzija Eżekuttiva tal-Kunsill Ewropew tar-Riċerka (ERCEA) (Brussell, il-Belġju)
   
      Talbiet tar-rikorrenti
   
   
               —
            
            
               tikkonstata li d-dejn li jidher fin-nota ta’ debitu Nru 3241606289 tas-26 ta’ Mejju 2016 tal-konvenuta intiża sabiex l-Aristoteleio Panepistimio Thessalonikis tirrimborsa parti mis-sussidju li rċiviet għall-proġett MINATRAN, li tammonta għal EUR 245 525,43, hija infondata u li din is-somma tikkorrispondi għal nefqa eliġibbli;
            
         
               —
            
            
               tikkundanna lill-Aġenzija Eżekuttiva tal-Kunsill Ewropew tar-Riċerka għall-ispejjeż tar-rikorrenti.
            
         
      Motivi u argumenti prinċipali
   
   Ir-rikorrenti titlob lill-Qorti tal-Unjoni Ewropea, skont l-Artikolu 272 TFUE li tikkonstata li l-ammont ikkontestat mill-ERCEA jikkorrispondi għal nefqa eliġibbli.
   Insostenn tar-rikors tagħha r-rikorrenti tiddikjara li n-nefqa kkontestata mill-ERCEA hija eliġibbli u, b’mod partikolari, l-ispejjeż tal-persunal, l-ispejjeż tal-ivvjaġġar u l-ispejjeż indiretti. Dan il-fatt huwa kkorroborat mill-provi mressqa mir-rikorrenti lill-ERCEA matul kontroll imwettaq fuq il-post u mbagħad fil-kuntest ta’ korrispondenza li seħħet sussegwentement u, fuq kollox, mill-eżami konġunt tal-provi prodotti.